ลีซา เดล โจกอนดา

ลีซา เดล โจกอนดา () สกุลเดิม เกอราร์ดีนี (Gherardini; 15 มิถุนายน ค.ศ. 1479 – 15 กรกฎาคม ค.ศ. 1542) เป็นหญิงสูงศักดิ์ชาวอิตาลีและเป็นสมาชิกในตระกูลเกอราร์ดีนีแห่งฟลอเรนซ์และแคว้นตอสคานา ชื่อของ โมนาลิซา ตั้งตามชื่อเธอ และจิตรกรรมภาพเหมือนของเธอได้รับการว่าจ้างให้วาดโดยสามีของเธอ วาดโดยเลโอนาร์โด ดา วินชีในสมัยฟื้นฟูศิลปวิทยาในอิตาลี

เรื่องราวเกี่ยวกับชีวิตเธอนั้นมีข้อมูลไม่มากนัก เธอเกิดในฟลอเรนซ์และสมรสตั้งแต่วัยรุ่นกับพ่อค้าเสื้อผ้าและผ้าไหม ซึ่งต่อมาเป็นเจ้าหน้าที่ท้องถิ่น เธอมีบุตร 5 คน และคาดว่าน่าจะมีชีวิตสะดวกสบายและเป็นชนชั้นกลางธรรมดา ลีซามีชีวิตอยู่นานกว่าสามีที่คาดว่าแก่กว่าเธอ

หลังการเสียชีวิตของลีซาร่วมศตวรรษ ภาพ โมนาลิซา ถือเป็นภาพเขียนที่มีชื่อเสียงมากที่สุดในโลก

อ้างอิง

บุคคลจากฟลอเรนซ์